Last saved by: dagmara

05.10.2010

41-Сурат Фуссилат [Билгалдина] 
[Маккхаь доьссина , 54 аят ду]
Аллах1а ц1арца дόзадόцуш шортá а , дáимна а болу къинхéтаман Дá волчу

1.Хьá-мийм [Аллах1 т1ех дика хууш ву Шéна цáрех луург] .
2.Къинхéтамé , Къинхéтам беш волчуьнан доссор ду 
3.[х1ара] жайна , 1арбин [маттахь долчу] къуръáнахь шен áяташ билгалдина [1арбин мотт] хуучу нáхана ,   
4.[шá] кхаъбоккхуш а , кхéрамтосуш а . [амма] Цáрех дукхах берш [куралла йина] д1абирзира [цуьнах] , [цундéла] уьш хезаш бац [и къόбал дарца] . 
5.Цара элира : « Тхан дегнаш ахь тхо шéга кхойкхучух пардонашкахь [д1ахьулдина] ду , тхан лергашкахь къоралла ю . Ткъа тхунá а , хьýнá а юккъехь дуьхьало [бáшхалла] ю . [хьан динехь] 1амалйе-ахь , баккъалла а тхо а ду [тхан динехь] 1амал еш » . 
6.Ахьа [цаьрга] áла : « Баккъалла а со , шу санна адам ма ду , [Дáла] соьга хьоьху , баккъаллá а шун Дéла - цхьа [Аллах1] Дела ву [аьлла] . Шу д1анисло Цуьнца [имдилларца] , аш гечдардéха Цуьнга . Ма бáла [хир] бу-кх [Цуьнца] дéкъахόвечарна , 
7.шаьш закат ца луш болчу . Уьш бу уьш эхартах шаьш цатéшарш » . 
8.Баккъалла а шаьш [Дéлах] тешна , дика 1амалаш йинарш , царна - хéдар [эшаме хир] йόцу ял [хир] ю . 
9.Ахьа [цаьрга] áла : « Баккъалла а шу ду ткъа , Шá лáтта шина дийнахь кхоьллинчух цатéшаш а , Цуна дéкъахой беш а ?! Иза - 1áламийн Дéла [паччахь] ма ву » .
10.Цо дина цу [лаьтта] чохь [к1оргé] лаьмнаш , цуьнан [букъ] т1ехула . Цо [эвсарé] беркат дина цу [лаьтта] чохь . Цу [лаьтта] т1ехь [дéхачу дийнаташна] шен кхáчаний бáрам а х1оттийна Цό нийса деа дийнахь - хоьттучаьрна [хаъа] . 
11.Т1аккха вирзира Иза стигал т1е , и [стигал] яра к1ур [1аь санна] . Цо элира цуьнгá [стигланé] а , лаьттé а :"Схьадόла шушиъ [Сан омрунга] лаамца , я лаамза ! » . Цу шимма элира : « Тхо даьхкина лаамца [муьт1ахьаллийца] » . 
12.Цо уьш йира ворх1 стигал - шина дийнахь . Цό хьийхира х1ора стиглахь [мел долчунна] цуьнан омру [дéкхар] . Оха кечйира [шуна] гергара [юххера] стигал седарчашца , [и] лар а йира . И нуьцкъалчуьнан , хуучуьнан кхоллам бу . 
13.Ткъа уьш [иймáнах] д1аберзахь ахь [цаьрга] áла : « Ас шуна кхéрамтесна стéлахаьштигца [1áзапца] , [шá] 1áдан а , Самýдан  а [къам х1аллакдарца тоьхначу] стелахаьштигах терачу » . 
14.Элчанаш баьхкира цаьрна хьалхáхулá а , цаьрна т1ехьáхулá а [шаьш όлуш]  « Аша лолла [1ибáдат] ма де Аллах1ан бен ! » . Цáра элира : « Тхан Дáлла лиънехь Цо [тхýна т1е] малийкаш диссор ма дара . Баккъалла а тхо , шу шéца дахкийтанчух тéшаш дац » . 
15.Амма 1áдаш , куралла йира цáра лаьттахь [цхьá] бакъо йόцуш . [шайна кхéрамтесча] Цара элира : « Мила ву ницкъехь тхоьл ч1όг1аниг ?! » . Царна ца гина [ца хиъна] , баккъалла а Шá уьш кхоьллина волу Аллах1 - Иза ницкъехь шайла ч1όг1а хилар ?! » . Уьш бара Тхан билгалόнаш юхаетташ .
16.Оха хьажийра царна т1е шийла [шок-етта] мох доьхначу [вόчу] дийношкахь , цаьрга сийсазаллин 1áзап 1овшийтархьама дуьнéнан дáхарехь , ткъа эхартан 1áзап [цул] сов-сийсаз ду , цаьрна [цхьаммо] г1о дийр дац  .
17.Амма Самýдаш , Óха уьш бéхира нийсачу новкъа , [х1еттé] б1арзалла éзаелира цаьрна [хаьржира] нийсόнан метта , т1аккха схьалецира уьш аьшнéвечу [сийсазвечу] 1áзапан стелахаьштиго , цара [гул] деш хилларг бахьанехь . 
18.Оха [цуьнах] к1елхьарбéхира шаьш [Дéлах] тешна , [Цуьнах] кхоьруш хилларш . 
19.Аллах1ан мостаг1ий [жоьжахатин] ц1ере гулбечу дийнахь , уьш [бáлор]  бу [хьалхара] лоьхкуш .
20.Уьш цу т1е кхаьчча , царна дуьхьал тоьшалла дира цéран хазарό а , цéран б1аьрсинош [б1аьргаш] а , цéран чкъоьрнаш а цáра деш хилларг бахьанехь . 
21.[т1аккха] Цáра шайн чкъоьрнашка элира : « Х1унда ди аш тхуна дуьхьал тоьшалла ?! » . Цара элира : « Аллах1а дистхилийтара тхо , Шá массό а  х1ума дистхилийтина волчу . Иза ву шу дуьххьара кхоьллинарг , Цуьнга дерзор а ду шу » .
22.Шу дáцара хьуллур [къайладевра] долуш - шайн хазаро а , шайн б1аьрсинош а , шайн чкъоьрнаш а - шайна [дуьхьал] тоьшалла дарх . Амма шуна моьттира , баккъалла а Аллах1 хууш вац аш дечух [лéлочух] дуккхá  [дерг] .
23.Оцу шун моттаро , шайн Дéлаца шуна моьттина долчу , х1аллакди шу , т1аккха шу хилира эшначáрех . 
24.Ткъа цара [1азапна] сатόхахь [а , я ца тόхахь] а , жоьжахати ю цéран [чу] буьссийла . Ткъа [цул т1аьхьа] цара [Дéла] рéзахилар [юхабáхкийтар] дéхахь а , уьш [хир] бац шайна [Иза] рéзахиллачáрех . 
25.Оха т1ех1иттийра царна [шайт1анашха] нáкъостий , т1аккха цара хаздира цаьрна цéран хьалхарниг [дуьнé] а , цéран т1ехьарниг [эхарт] а . Царна т1ехь хьакъ хилира - шайл хьалха [д1адаханчу] жинех а , адамех а долчу къаьмнашна хилла - [1áзап даларан] дош . Баккъалла а уьш , эшнарш хилира . 
26.Шаьш [Дéлах] цатешначара элира : « Аш ла ма дόг1а х1окху къуръáне , аш [эрна] багаетта [г1овг1айе] цуьнгахь , [т1аккха] шу тόла мега » . 
27.[Дéлόра] Оха шаьш [Дéлах] цатешначарга 1овшуьйтур ма ду ч1όг1а [буьрса] 1азап , [Дéлόра] Оха цаьрна бéкхам бийр ма бу , цáра деш хиллачу уггар вόчуьнца . 
28.И ц1é Аллах1ан мостаг1ий бéкхам бу . Цаьрна цу чохь гуттар лаьтта х1усам ю , уьш Тхан [къуръáнан] аяташ духадетташ хиларна бéкхамна . 
29.Шаьш [Дéлах] цатешначáра элира : « Х1ай тхан Дéла ! Гайтахь тхуна жинех а , адамех а тхо тилийна волу шиъ , оха вуллур вара и шиъ тхан кόгаш к1ела , и шиъ лахарчáрех [сийсазчáрех] хилийтархьама . 
30.Баккъалла а шаьш « Тхан Дéла - Аллах1 ву » - аьлла , цул т1аьхьа нисбелларш , царна т1е [къинхетаман] малийкаш дуьссур ду [шаьш όлуш] : « Шу [кхéра] ма кхéра , г1айг1ане ма хила , кхаъ хила [даккхийде] ялсаманих , шá шуна ч1áг1о еш хиллачу ! » .
31.Тхо ду шун вéрасаш дуьнéнан дáхарехь а , эхартахь а . Шуна цу [ялсамани] чохь - шун синош [шéга] сатуьйсург [дéзарг хир] ду , шуна цу чохь - аша мел доьхург [хир] ду . 
32.[кечбина] Кхáча [рицкъа] хилла гечдечуьнгара , къинхетамечуьнгара .
33.Мила ву шá áларехь тоьлуш [т1еххаза верг] , Аллах1е кхайкхинчул а , дика 1амал йинчул а , « Баккъалла а со бусулбанех ву » - аьллачул а ?!
34.[бéкхамехь] Цхьатерра [цхьабосса хир] дац дикá а , вон а . Ахь [вон] духатόха , шá и тоьлуш [т1еххаза] долчуьнца , т1аккха хьунá а , шéнá а юккъехь мостаг1алла дерг хир ву , баккъалла а шá хьан гергара вéрас [хьáша] волуш санна .  
35.И [г1иллакх Дáла] ца ло шаьш [халόнашна] сатоьхначарнá а бен , и ца ло [мéлан] доккха дáкъа [шéгахь] долчуннá а бен . 
36.Шайт1анéра [цхьа] вон ойла хьуна т1ейáг1ахь , Аллах1аца ларлό хьо , баккъалла а Иза ву хезарг , хуург . 
37.Цуьнан билгалόнашха ду буьйсá а , де а , малх а , бутт а . Аш сужуд ма де мáлханá а , баттанá а ! Аш сужуд де Аллах1ана , Шá уьш кхоьллина волчу , Цунна [цхьанна] лолла [1ибадат] деш шу делахь . 
38.Ткъа цáра [сужуд да] кураллайахь , шаьш хьан Дáлла гергахь дерш [малийкаш] - уьш теспахь деш ма ду Цунна  буьйсаннá а , дийнахь а шайна к1орда ца деш [шаьш г1ел ца луш] . 
39.Иштта Цуьнан билгалόнашха ду , баккъалла а хьуна лáтта [соьналлех] декъа гар , ткъа Оха цунна т1е [дог1ан] хи доссийча , [όраматашца] меттахделира , самсадéлира [севсира] и . Баккъалла а Шá и дендина верг , белларш денбийра болуш ма ву . Баккъалла а Иза массό а х1уманна т1ехь ницкъ кхόчург ма ву . 
40.Баккъалла а шаьш Тхан áяташ харцдийраш , Тхоьх къайлабевра бац . Ткъа шá жоьжахати чукхуссург г1оли ву , я шá къематдийнахь маьрша вόг1ург ву ?! Шайна луъург де аш , баккъалла а Иза аш дийриг гуш ма ву . 
41.Баккъалла а шаьш [Къуръáнан] хьéхамах цатешнарш , шайна и беанчу хéна [царна бéкхам хир бу] . Баккъалла а и [Къуръáн] сийлахь жайна ма ду .
42.Харцдерг ца дόг1у цуьнга , шен хьалхáхулá а , шен т1ехьáхулá а . Хьéкъалаллéчуьнгара , хáстамечуьнгара доссор ду [и] . 
43.Хьоьга ца όлу , бакъдолуш хьоьл хьалха [баьхкинчу] элчанашка аьлларг бен . Баккъалла а хьан Дéла , [Шéгахь] гечдар долуш а , лазон 1áзап долуш а ма ву . 
44.Оха и Къуръáн динéхьáра кхéчу [цáрна хийрачу] маттахь , цáра [1арбаш] эра ма дара : « Цуьнан áяташ [1арби маттахь] билгалдинéхьáра [кхéтардар тхо] ! » . Кхéчу маттара [къуръáн] а , 1арбийн [элчá] - ай ? Ахьа áла : « И шаьш [Дéлах] тешначаьрна - нийсό а , дарбá а ду . Ткъа шаьш цатéшарш - цéран лергашкахь къоралла [ч1όг1алла] ю , и царна т1ехь б1арзалла ю [цундела ца кхéта уьш] . Уьш [тера бу шаьш] кхойкху [чаьрга] гéнарчу меттигéра .
45.[Дéлόра] Бакъдолуш Оха деллера Мусáга жайна , ткъа [нáх] бéкъабелира цуьнгахь . Хьан Дéлера [сецна] дош хьалха ца даьллéхьáра , царна юккъехь кхел йина хир ма яра [Цό] . Баккъалла а уьш , тéшамбойъучу шекόнехь ма бу цуьнах .
46.Шá дика 1амал йинчо - шен дéг1ана [йина] . Ткъа шá вон динчо - цунна [шен дег1ана дина] . Хьан Дéла ма вац , [Шен] лайшна зуламхό .
47.Цуьнга [Дéлé] дерзадо [къематде х1оттаран] сахьтан 1илма [хаар] . Стоьмаш шен баттара áра а ца довлу , [цхьá] сте доьзалх а ца хуьлу , [я] цо [и доьзалхό кийрара] охьáцавуьллу Цуьнан 1илманца [хаарца] бен . Цо уьш кхойкхучу дийнахь : « Стенгахь бу [аш Суна бина] Сан дéкъахой ?! » . Цара эра ду : « Оха [х1инца] д1ахаийтина Хьоьга , тхоьх ма вац [цу т1ехь цхьá] теш » .
48.[эхартахь] Цáрех къайладéлира цара хьалха [дуьненахь 1ибáдатца] кхойкхуш хилларг . Т1аккха тийшира уьш , шайн ца хиларх [1азапах] бовдийла . 
49.Адаманна к1орда ца до дика дéхар , ткъа шех вон хьакхаделча - догдаьлла [саб1арзделла] , догдиллина ду [иза] .
50.[Дéлόра] Оха шéга Тхайгара къинхетам [дика] 1овшийтача , шех хьакхаделлачу вόнал [зéнал] т1аьхьа , цо áлланé а эра ма дара : « Х1ара суна [къахьéгарна дόг1уш] ду . Со ца тéша [къéматдийнан] сахьт х1оттарх . [Дéлόра] Со верзавахь сан Дéле , баккъалла а сан ма ду Цуна гергахь [ялсаманин] дика » . [Дéлόра] Оха д1ахоуьйтур [д1адовзуьйтур] ма ду , шаьш [Дéлах] цатешначаьрна , цара динарг . [Дéлόра] Оха цаьрга 1овшуьйтур ма ду шόга 1áзап .
51.Оха адаманна [массό а кéпара] зовкх делча , [баркалла-áларх] д1адоьрзу , [кураллийца] гéнадолу [иза] . Ткъа шех вон хьакхаделча , дехха до1а до цό .
52.Ахьа áла : « Шуна гиний [дийцийша] и [Къуръáн] хилча Аллах1ан гергара , т1аккхха шу цуьнах цатешча , мила ву [бакъόнах] т1ех тилла гéнарчу [к1орггерачу] эг1арехь волчул а ?! »
53.Оха гойтур ю цаьрна Тхан билгалόнаш áнашкахь а , цéран дог1машкахь а , цаьрна билгалдáлийта баккъалла а и [къуръáн] бакъ хилар . Тоьар вац ткъа хьан Дéла , баккъалла а Шá массό а х1уманна т1ехь теш хилар ?!
54.Вá [нáх] ! Баккъалла а уьш , шайн Дáлла дуьхьалкхéтарх шéконехь ма бу . Вá [нáх] ! Баккъалла а Иза , массό а х1уманна [хаарца , довзарца] гόбина ма ву .
09.10.2010